בייבלייד
דמויות > הסדרה המקורית > הוצגו לראשונה בעונה 1

טייסון גריינג'ר: חבר בחבורת "מכסחי הבייבלייד" (בהמשך העונה השלישית הקבוצה הוקמה מחדש בשם "G Revolutions"), ועל פי המאנגה והדיבוב היפני הוא גם מנהיגה. זכה באליפות אסיה וברשותו בייבלייד, חיית הכוח המצויה בו היא דרקון (צבעו כחול). המתקפה המיוחדת של הדרקון היא סופה. טייסון, אוהב לבדר את חבריו ונאמן להם מאוד. זכה 3 פעמים בתואר אלוף העולם במשך הסדרה. לאחר עזיבתם של קאי, ריי ומקס הקים את קבוצת ה"BBA Revolutions" בתחילת העונה השלישית יחד עם קני, דאיצ'י והילרי, שמאוחר יותר הופכת ל"G Revolutions".
קאי היווטארי: מנהיג בחבורת "מכסחי הבייבלייד" (על פי הדיבוב האנגלי, והעברי שמבוסס עליו). כישוריו מופלאים והוא תמיד אוהב "לעבוד לבד" ולא לשתף פעולה עם חבריו, כמו גם לא לשתף אותם במחשבות שעולות בראשו - הוא מתבודד. ברשותו בייבלייד וחיית הכוח המצויה בו היא דראנזר (מן עוף-חול בצבע ארגמן). פרש מהקבוצה ועבר לקבוצת "נערי הבליצקריג" בתחילת העונה השלישית במטרה להביס את טייסון באליפות העולם
ריי קון: השתייך בעבר לחבורת "הנמרים הלבנים" אך עזב אותם לטובת חבורה אחרת שבה מצויים ילדים עם סגולות כמו שלו והבייבלייד שלו. ריי הוא חבר בחבורת "מכסחי הבייבלייד". ברשותו בייבלייד שחיית הכוח המצויה בו היא הנמר הלבן (שמו דריגר). המתקפה המיוחדת שלו היא ציפורן הנמר. מצטרף מחדש ל"נמרים הלבנים" בתחילת העונה השלישית.
מקס טייט: חבר בחבורת "מכסחי הבייבלייד" והוא חברו הטוב ביותר של טייסון. ברשותו בייבלייד שחיית הכוח המצויה בו היא דרסיל (צב בצבע שחור/סגול שלגופו הדוק שריון ממתכת). מצטרף לקבוצת ה"PPB אול סטארס" בתחילת העונה השלישית.
קני: ראש חבורת "מכסחי הבייבלייד", הוא חכם במיוחד ומפגין את כישרונו בכך שמתפעל את המחשב הנייד שלו בצורה טובה, חיית הכוח המצויה בתוך הבייבלייד שלו נלכדה בתוך המחשב שלו בצורה כלשהי והיא שיכולה לדבר דרכו ולהעביר מידע על בייבליידים שונים, שמה של חיית הכוח הוא דיזי. דיזי נעדרת מהמסך במהלך העונה השלישית.
מר דיקנסון: הספונסר של "מכסחי הבייבלייד" וראש ארגון הספורט "BBA", איש עשיר אבל חביב שמקדם את ספורט הבייבלייד כספורט שבו כל אחד יכול להשתתף ולהיות הטוב ביותר. נאלץ לפרוש באמצע העונה השלישית ובוריס משתלט על ראשות הארגון והופך אותו לארגון "BEGA". מקים מחדש את הBBA לאחר תבוסתו של בוריס.
לי: מנהיגה של חבורת "הנמרים הלבנים", הוא מקנא מאוד בריי כיוון שהוא זה שקיבל את חיית הכוח הנמר הלבן מסבו ולא הוא. ברשותו בייבלייד וחיית הכוח המצויה בו היא גלאון. לאחר אירועי העונה הראשונה הם מתפייסים ובמהלך העונה השלישית הוא לוחם לצידו של ריי.
מריה: חברה בחבורת "הנמרים הלבנים" ודי מחבבת את ריי בניגוד ללי. לי מנסה לגרום לה לחשוב שריי בגד בהם בכך שעזב את החבורה. צבע שערה הוא ורוד. ברשותה בייבלייד שחיית הכוח המצויה בו היא גאלוקס (קרקל). מריה היא הילדה היחידה בחבורה.
קווין: חבר בחבורת "הנמרים הלבנים". ברשותו בייבלייד שחיית הכוח המצויה בו היא גאלמן.
גארי: חבר בחבורת "הנמרים הלבנים". הוא מגודל וברשותו בייבלייד שחיית הכוח המצויה בו היא גאלזלי.
ג'ודי: המאמנת של חבורת "האולסטארס" ואמו של מקס. היא זו שיצרה ביחד עם צוות מדענים נוסף את חיות הכוח המלאכותיות שכוחן הוא רב. היא זו שמנהלת את המכון בו חבורת "האולסטארס" מתאמנת.
סטיבן: חבר בחבורת "האולסטארס", לשעבר שחקן פוטבול שעף מקבוצתו. ברשותו בייבלייד שחיית הכוח שבו היא טרייהורן. הוא שולט בחיית הכוח שלו בצורה הטובה ביותר, ויש לה כוח חזק שהוא חומת מגן. כדור הפוטבול שלו משמש לו כמשגר. נעדר בעונה 3 עקב פציעה ואת מקומו תופס ריק אנדרסון.
אדי: חבר בחבורת "האולסטארס" ובנוסף לזאת גם שחקן כדורסל מוכשר. ברשותו בייבלייד שחיית הכוח שלו היא טרייפיו - חית הכוח שלו מהירה מאוד. כדור הכדורסל שלו משמש לו כמשגר.
מייקל: ראש חבורת "האולסטארס". ויתר על כן שחקן בייסבול מעולה. ברשותו בייבלייד שחיית הכוח שלו היא טריגל. כדור הבייסבול שלו משמש כמשגר.
אמילי: חברה בחבורת "האולסטארס" ובנוסף היא שחקנית טניס מצטיינת. ברשותה בייבלייד שבו מצויה חיית כוח ששמה טריילגטור. מחבט הטניס שלה משמש לה כמשגר ובנוסף לזאת היא העוזרת של ג'ודי.
אוליבר: חבר בחבורת "מג'יסטיקס" ובנוסף גם אלוף צרפת. אוליבר הוא ילד עשיר שברשותו בייבלייד שבו מצויה חיית כוח ששמה יוניקוליאון בעלת עוצמה רבה.
אנריקה: חבר בחבורת "מג'יסטיקס". מוצאו ממשפחת אצילים מאיטליה שמתייחסת לשושלת גלדיאטורים מכובדת מרומא. ברשותו בייבלייד עם חיית הכוח אמפוליון - נחש עם שני ראשים. חרבו משמשת לו כמשגר.
רוברט: מנהיג קבוצת "מג'יסטיקס" ויתר על כך הוא אלוף אירופה השלישי. נער עשיר שמוצאו ממשפחת מלוכה בגרמניה. ברשותו בייבלייד שבו מצויה חיית הכוח גריפוליון - בעל כוח עצום. נשק שנראה כמו כוכב השחר משמש כמשגר שלו.
ג'וני: חבר בחבורת "מג'יסטיקס" ובנוסף לזאת אלוף אירופה האחרון. חבר במשפחת אצולה בסקוטלנד. ברשותו בייבלייד שחיית הכוח המצויה בו היא סלמוליון (סלמנדרת אש). הגרזן שלו משמש לו כמשגר.
טאלה (יורי) : המנהיג של קבוצת "נערי ההרס". עבר ניסויים גנטיים כדי לחזק את יכולותיו. חם מזג אך מאוד אינטליגנט ומחושב, ויעשה הכל כדי לנצח. חיית הכוח שלו היא "וולבורג" (זאב). מצליח לעזור לחבריו להשתחרר משליטתו של בוריס. הקים בעונה השלישית את קבוצת "נערי הבליצקריג" יחד עם בריאן, ספנסר וקאי. בחצי השני של העונה השלישית הוא מוביל את המאבק נגד תוכניותיו של בוריס הרשע, נפצע קשה בקרב נגד גארלאנד ונכנס לתרדמת אבל מחלים בפרק האחרון כדי לעזור לטייסון בקרב נגד ברוקלין.
בריאן (בוריס): חבר בקבוצת "נערי ההרס", נער אכזר ומרושע שיעשה הכל כדי לנצח, גם אם זה אומר להתעלל ולפגוע פיזית ביריביו. חיית הכוח שלו היא "פאלבורג" (ציפור טרף). משתחרר משליטתו של בוריס לאחר העונה הראשונה וחבר ב"נערי הבליצקריג" בעונה השלישית.
ספנסר: חבר בקבוצת "נערי ההרס". נער גדל ממדים בעל חזות מאיימת אבל בעל אישיות יותר רגועה משל שאר חבריו. חיית הכוח שלו היא "סיבורג" (לווייתן ענק). מצטרף ל"נערי הבליצקריג" בעונה השלישית.
וולטר הייוטארי - האנטגוניסט הראשי של עונה 1. הסבא של קאי, הבעלים של חברת "ביו-וולט" והאיש שעומד מאחורי בוריס ו"נערי ההרס". לאחר תבוסתם של "נערי ההרס" באליפות העולם הוא מוסגר לידי האינטרפול על ידי מר דיקנסון בגלל פשעיו.
בוריס בלקוב: אנטגוניסט משני בעונה הראשונה והאנטגוניסט הראשי של העונה השלישית. מוצאו מרוסיה. בעונה הראשונה הוא המאמן של קבוצת "נערי ההרס", קבוצה של נערים מתוכנתים לניצחון שיעזרו לו להגשים את מטרתו: לבנות צבא של בליידרים מתוכנתים כדי להשתלט על העולם. לאחר שהוא מובס נערי ההרס משתחררים משליטתו והופכים לקבוצה עצמאית. נעלם עד לאמצע העונה השלישית שם הוא קונה את השליטה בארגון BBA ומקים במקומו את BEGA, המטרה שלו היא להשתלט על עולם הבליידינג ולהפוך את הספורט לעסק רווחי שמתרכז בעשיית כסף בלבד שבו יורשו להשתתף רק מקצוענים. לאחר שקבוצת המקצוענים שהקים (Justice Five שכוללת את מינג מינג, גארלאנד, קראשר, מיסטל וברוקלין) מפסידה לג'י רבולושנס הוא נאלץ לפרק את הארגון.